Here is a page extracted from Wikipedia that may contain CSS, HTML, and a lot of unformatted text.

Title: Airėjė
Content: Airėjė (airėškā Éire) īr valstībė šiaurės Vakarū Euruopuo, katruos suostėnė īr Doblėns. Airėjė īr muodernėška, baguota akuonuomėška valstībė, toronti ėlga istuorėjė. Glabna viera valstībie īr Ruomas katalėku.

Istuorėjė 
Pėrmė Airėjės gīventuojē atsėrada kūlė omžiou. Aple 300 m. pr. Kr., parēnamuo gadīnie terp bruonzas ė gelžėis omžiu saluo atsėrada kelptā. Ruomas imperėjės gadīnie sala liuob vadīntė Hibernia. Ruomienā saluos nabova ožvaldė, čė sosėskvarmava kelės karalėjės. V o. pradiuo Airėjė, par brėtu vergus, prigava krėkštuonībė. Airėjė, kāp dabartėnė valstībė, sosėskvarmava XX omžiaus pėrmuo posie.

Puolitėnė sėstema 
Palē 1937 m. kuonstėtocėjė Airėjė īr parlamentėnė respoblėka. Auštiausė valdė prėgol parlamėntou (air. k. - Oireachtas).

Akuonuomėka 
Ėlga čiesa Airėjė liōb būt dėdlē biedns krašts, bat anuos akuonuomėka grēta auga XX o. pabėnguo ė palėka vėina ėš baguotiausiu kraštū svietė, bat aple 2008 m. Airėjė labā nokentė̄jė nū Svieta akuonuomėnės krėzės.